Likumprojekts

**Grozījumi likumā „Par interešu konflikta novēršanu valsts amatpersonu darbībā”**

Izdarīt likumā „Par interešu konflikta novēršanu valsts amatpersonu darbībā” (Latvijas Republikas Saeimas un Ministru Kabineta Ziņotājs, 2002, Nr. 11.; 2003, Nr. 12.; 2006, Nr. 2., Nr. 20.; 2007, Nr. 14.; 2008, Nr. 24.; 2009, Nr. 10., Nr. 24.; Latvijas Vēstnesis, 2010, Nr. 94., Nr. 162.; 2011, Nr. 76.; 2012, Nr. 104.; 2013, Nr. 6.; 2014, Nr. 32., Nr. 38., Nr. 228.; 2015, Nr. 107., Nr. 190., 2016, Nr. 31) šādus grozījumus:

1. Papildināt 17. pantu ar trešo daļu šādā redakcijā:

 “(3) Šā panta pirmajā daļā noteiktais ierobežojums neattiecas uz reklāmu, ar kuru nodarbojas valsts amatpersona, kurai ir atļauts valsts amatpersonas amatu savienot ar saimniecisko darbību individuālā komersanta statusā vai reģistrējoties Valsts ieņēmumu dienestā kā saimnieciskās darbības veicējam saskaņā ar likumu “Par iedzīvotāju ienākuma nodokli” un ja reklāmas nolūks ir veicināt to preču vai pakalpojumu popularitāti vai pieprasījumu pēc precēm vai pakalpojumiem, kurus valsts amatpersona piedāvā vai sniedz ārpus valsts amatpersonas pienākumu pildīšanas, veicot iepriekš minēto saimniecisko darbību.”

Papildināt 24. pantu ar 1.1daļu šādā redakcijā:

“(1.1) Valsts amatpersona, kura vienlaikus ir arī advokāts, deklarācijā, sniedzot informāciju, kas ir saistīta ar advokāta profesionālo darbību:

1) norāda informāciju par uzņēmuma līgumiem un pilnvarojumiem, kurus tā veic vai kuros noteiktās saistības pilda (šā panta pirmās daļas 3. punkts) advokāta profesionālās darbības ietvaros, norādot informāciju par uzņēmuma līgumu un pilnvarojumu esamību vai neesamību (ir/nav);

2) norāda informāciju par pārskata periodā gūtajiem visu veidu ienākumiem (šā panta pirmās daļas 8. punkts) no advokāta profesionālās darbības, norādot kopējo gūto ienākumu summu, bet neidentificējot ienākumu avotus – fiziskas vai juridiskas personas;

3) nenorāda informāciju par tās veiktajiem darījumiem advokāta profesionālās darbības ietvaros, ja to summa pārsniedz 20 minimālās mēnešalgas (šā panta pirmās daļas 9. punkts);